অনলাইনে প্রতারণার শিকার! মারাত্মক সিদ্ধান্ত নিলেন প্রাক্তন IPS কর্তা

ওয়েবডেস্ক- অনলাইনে প্রতারণার (Online Fraud) শিকার! অবসাদে নিজেকে শেষ করার সিদ্ধান্ত নিলেন পঞ্জাবের প্রাক্তন আইপিএস কর্তা (Ex IPS Officer)। অবস্থা সংকটে। সোমবার দুপুরে নিজের উপরে গুলি চালান প্রাক্তন আইজি অমর। কেন তিনি এই ধরনের ঘটনা ঘটালেন তা এখনও স্পষ্ট নয়, তবে ঘটনাস্থল থেকে একটি সুইসাইড নোট উদ্ধার হয়েছে। জানা গেছে, সাইবার জালিয়াতি প্রতারণায় পড়েছিলেন তিনি। নিজের সঞ্চিত অর্থ চলে যায় প্রতারকদের খপ্পরে।

অবসাদে এই কাণ্ড ঘটিয়েছেন তিনি বলেই প্রাথমিকভাবে মনে করছে পুলিশ। পঞ্জাবের প্রাক্তন আইজি অমরসিং চহলের (Amar Singh Chahal) এই মর্মান্তিক সিদ্ধান্তে চাঞ্চল্য ছড়িয়েছে। সোমবার দুপুরে নিজের পাটিয়ারলার বাসভবনে আত্মহত্যার চেষ্টা করেন প্রাক্তন আইপিএস কর্তা। তাকে উদ্ধার করে হাসপাতালে নিয়ে যাওয়া হয়। অবস্থা আশঙ্কাজনক।

জানা গেছে অনলাইনে প্রতারিত হওয়ার পর থেকেই অবসাদে ভুগছিলেন তিনি। নিজের সঞ্চিত পুঁজি সব চলে যাওয়ায় ভেঙে পড়েন তিনি। পাটিয়ালার সিনিয়র পুলিশ সুপার বরুণ শর্মা জানিয়েছেন, খবর পেয়ে ওই আইপিএসের বাড়িতে যায় পুলিশ। তাঁকে গুরুতর জখম অবস্থায় উদ্ধার করে হাসপাতালে পাঠানো হয়েছে।’’ হাসপাতাল সূত্রে খবর, অমরের অবস্থা আশঙ্কাজনক।

আরও পড়ুন- ইউক্রেন যুদ্ধে মৃত্যু হয়েছে ২৬ ভারতীয়র! জানাল কেন্দ্র

পঞ্জাব পুলিশের অবসরপ্রাপ্ত আইজি অমর আইজি অমরসিংহ চহল ২০১৫ সালে ফরিদকোটের বেহবলকালান এবং কোটকাপুরায় শিখদের জমায়েতে গুলি চালানোর মামলায় অন্যতম অভিযুক্ত। ২০২৩ সালে, পাঞ্জাব পুলিশের একটি বিশেষ তদন্ত দল প্রাক্তন মুখ্যমন্ত্রী প্রকাশ সিং বাদল, সুখবীর সিং বাদল এবং চাহাল সহ বেশ কয়েকজন পুলিশ কর্মকর্তার বিরুদ্ধে মামলায় চার্জশিট দাখিল করে। প্রাক্তন অফিসারের আত্মহত্যার চেষ্টা পুলিশ বিভাগ এবং রাজনৈতিক মহলে শোকের ছায়া ফেলেছে।

দেখুন আরও খবর-